شەفەق نیوز/ دادگای لێکۆڵینەوەی شار روتبە، روژ یەکشەممە، قسەیل تیرۆرستیگ لە ریخریاگ داعش له‌ باوه‌ت کوشتن ئەندام ئەنجومەن ناوخۆی وەرین ناحیەی وەلید و رفانن کوڕەگەی واژاو کەێد.سەنتەر راگەیانن ئەنجومەن داد باڵا، لە بەیانامەیگ ئەرا شەفەق نیوز وت: دادوەر پسپۆر واژاو قسەیل تیرۆرستەگە کرد، ک ئاشکرای كرد چوین تاوانەگە کردیه‌، له‌ دویای پەلاماربردن بڕیگ تیرۆرست ئه‌را بان ماڵ ئەندام ئەنجومەن ناوخۆی ناحیەی وەلید لە شار روتبەی سنوری، و دویای جەنگە تەقەیگ ناوبەین هەردگلا ئه‌و كه‌سه‌ کوشتن .وتیش؛ تیرۆستەیل دویای پەلامارەگە کوڕەگەیشی رفانن، وه‌لێ دویای یەک ساعەت فەرماندەیی ئۆپراسیۆن ئەنبار تیرۆریسته‌گه‌ دەسوەسەر کرد.
